CELEX: 32021D1747
Language: sl
Date: 2021-09-28 00:00:00
Title: Sklep Sveta (EU) 2021/1747 z dne 28. septembra 2021 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Banke Slovenije

4.10.2021   
               
               
                  SL
               
               
                  Uradni list Evropske unije
               
               
                  L 350/5
               
            
         SKLEP SVETA (EU) 2021/1747
         z dne 28. septembra 2021
         o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Banke Slovenije
         SVET EVROPSKE UNIJE JE –
         ob upoštevanju Protokola št. 4 o statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
         ob upoštevanju priporočila Evropske centralne banke z dne 16. julija 2021 Svetu Evropske unije o zunanjem revizorju Banke Slovenije (ECB/2021/28) (1),
         ob upoštevanju naslednjega:
         
                     (1)
                  
                  
                     Revizijo računovodskih izkazov Evropske centralne banke (ECB) in nacionalnih centralnih bank držav članic, katerih valuta je euro, opravljajo neodvisni zunanji revizorji, ki jih priporoči Svet ECB in odobri Svet Evropske unije.
                  
               
                     (2)
                  
                  
                     Mandat sedanjega zunanjega revizorja Banke Slovenije, družbe Ernst & Young revizija, poslovno svetovanje, d.o.o., se je iztekel po reviziji za poslovno leto 2020. Zaradi tega je treba imenovati zunanjega revizorja za čas od poslovnega leta 2021 naprej.
                  
               
                     (3)
                  
                  
                     Banka Slovenije je za svojega zunanjega revizorja za poslovna leta 2021 do 2023 izbrala družbo PricewaterhouseCoopers, podjetje za revizijo in druge finančno računovodske storitve, d.o.o.
                  
               
                     (4)
                  
                  
                     Svet ECB je priporočil, da se za zunanjega revizorja Banke Slovenije za poslovna leta 2021 do 2023 imenuje družba PricewaterhouseCoopers, podjetje za revizijo in druge finančno računovodske storitve, d.o.o.
                  
               
                     (5)
                  
                  
                     Skladno s priporočilom Sveta ECB bi bilo zato treba ustrezno spremeniti Sklep Sveta 1999/70/ES (2) –
                  
               SPREJEL NASLEDNJI SKLEP:
         
            Člen 1
            V členu 1 Sklepa 1999/70/ES se odstavek 13 nadomesti z naslednjim:
            
               
                  „13.   Družba PricewaterhouseCoopers, podjetje za revizijo in druge finančno računovodske storitve, d.o.o., se odobri kot zunanji revizor Banke Slovenije za poslovna leta 2021 do 2023.“.
               
            
         
         
            Člen 2
            Ta sklep začne učinkovati z dnem uradne obvestitve.
         
         
            Člen 3
            Ta sklep je naslovljen na Evropsko centralno banko.
         
         
            V Bruslju, 28. septembra 2021
            
               
                  Za Svet
               
               
                  predsednica
               
               S. KUSTEC
            
         
         
            (1)  UL C 299, 27.7.2021, str. 1.
         
            (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).